Ǹtondôbə a nə́ Zambá ayɔ́g ai bivudúgá, Ǹtondôbə a vudan, a nə́ abuí məliŋiná, Ǹtondôbə a vudan á nyɔ́l miǹzízíŋ míé, a bələ́ ai miǹzízíŋ míé ózīlá. 3Tɔ anə́ Ńtondôbə a nə́ éndəndəm áliŋan, a nə ekɔn wɔ̌ŋ ai fím. Hədá Ǹtondôbə ǎ dzogě kig nâ dzóm é lod təge ai endə́gə́lə́. A wulu á zāŋ ńkulu étēde, á ngul evúndu, miǹkúd mí nə ḿbúlúg yā ā bɛ́de ai məkǒl móe. 4A dibí máŋ mvám, mə́ maná və́le, a man və́lē áswē ásə; Bashân ai Karmɛ̂l bə́ ngabɔ́bɔlan. Bilɔ́g yā Libáŋ bí ngabɔ́bɔlan. 5Miǹkǒl myádzə̄m kám á mís móé, bǎn miǹkǒl bə́tɔ̄g bə́ ngafóŋan, sí yasulan nyé ósū, sí ai ébá bə́sə̄ bə́ tɔ̄á étē. 6Zá á nə́ zombo áyɔ̄g díé ? Zá á nə̄ baan m̀bə̂ olún wōē ? Olún wóé wáyɔ̄ŋ anə́ ndóan, məkɔ́g mə́ ngabólan nyé ósū. 7Ǹtondôbə anə́ m̀bəŋ, anə́ ndá kɔ̄a ámōs ńdzǔg, a mvaman ai ébá bádzə́ŋ ásɔbɔ́ ábə̄ nyé. 8Tɔ ábǒg ndón oswé, a búg mvǐ tísɔn, a tsídan miǹzízíŋ míé á díbī étē.